b'\n_START_ARTICLE_\nObolevnost\n_START_PARAGRAPH_\nObolevnost, zbolevnost, morbidnost ali morbiditeta je statisti\xc4\x8dno merilo, ki se uporablja v zdravstvu in pomeni \xc5\xa1tevilo bolnikov v dolo\xc4\x8deni populaciji in v dolo\xc4\x8denem obdobju. Kadar gledamo vse obolele, ne glede na bolezen, govorimo o splo\xc5\xa1ni obolevnosti, medtem ko pri specifi\xc4\x8dni obolevnosti opredelimo, za katero bolezen gre._NEWLINE_Pri ra\xc4\x8dunanju obi\xc4\x8dajno vzamemo obdobje enega leta in gledamo bodisi \xc5\xa1tevilo novozbolelih (v tem primeru govorimo o pojavnosti oz. incidenci) ali vseh bolnih (govorimo o raz\xc5\xa1irjenosti oz. prevalenci) ter ga delimo s povpre\xc4\x8dnim \xc5\xa1tevilom prebivalstva v danem letu.'